Diari Oficial de la Generalitat Valenciana


Sumari del DOGV 3745, del 09-05-2000 (2000/3017)

RESOLUCIÓ de 20 de març de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual en l'àmbit LB del sòl urbà (polígon industrial La Beniata, carrer de la Filada Navarresos i carrer de la Filada Verds) del Pla General d'Ordenació Urbana d'Alcoi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3745

Data del DOGV
:   09-05-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/3017


Data del document
:   20-03-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alcoi
    * pla d'urbanisme

RESOLUCIÓ de 20 de març de 2000, del conseller d'Obres Públiques, Urbanisme i Transports, per la qual s'aprova definitivament la modificació puntual en l'àmbit LB del sòl urbà (polígon industrial La Beniata, carrer de la Filada Navarresos i carrer de la Filada Verds) del Pla General d'Ordenació Urbana d'Alcoi. [2000/F3017]
  
Vist l'expedient relatiu al projecte de modificació puntual, en l'àmbit LB del sòl urbà (polígon industrial La Beniata), del Pla General d'Alcoi (Alacant), i del qual resulten rellevants els següents:
  
Antecedents de fet
  
Primer
  
L'Ajuntament d'Alcoi, en sessió plenària de 30 d'octubre de 1998, acordà la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 20 d'agost de 1998, i en un dels diaris de major difusió provincial el 23 de juliol de 1998. Durant el període d'informació pública no es presentaren al·legacions a la modificació proposada.
  
Segon
  
La documentació està integrada per memòria informativa i justificativa, plans d'informació i d'ordenació.
  
Tercer
  
La Comissió Territorial d'Urbanisme d'Alacant, en sessió de 7 d'abril de 1999, adoptà l'acord de suspendre la tramitació de l'expedient de referència fins que no s'esmenaren una sèrie d'aspectes, que consten en el citat acord i que es comunicaren a l'Ajuntament d'Alcoi. En data 21 de maig de 1999, l'ajuntament remet la documentació aclaridora a les observacions de la Comissió Territorial d'Urbanisme.
  
Quart
  
La Comissió Territorial d'Urbanisme d'Alacant, en sessió de 30 de juliol de 1999, adoptà l'acord d'«informar favorablement la modificació puntual del Pla General d'Ordenació Urbana d'Alcoi en l'àmbit LB del sòl urbà, relativa a la desafectació d'un sòl dotacional (D.2.2) i afectació de la parcel·la de la ITV com a sòl dotacional D2, i se supedita la seua remissió al conseller d'Obres Públiques, Urbanisme i Transports per a la seua aprovació definitiva al fet que s'aporten plans en format del pla general aprovats i diligenciats on es reflectisca la parcel·la de la ITV com a equipament».
  
Cinqué
  
En data 22 d'octubre de 1999, el director general d'Urbanisme i Ordenació Territorial, per substitució el secretari general de la Conselleria d'Obres Públiques, Urbanisme i Transports, d'acord amb l'article 23.3 del Decret 85/1999, de 30 de juliol, resolgué «considerar complides les condicions imposades en l'Acord de 30 de juliol de 1999, i declarar, en conseqüència, que l'informe favorable emés en aquella data pot desplegar des d'aquesta mateixa data tots els seus efectes», i ordena la remissió de l'expedient al conseller d'Obres Públiques, Urbanisme i Transports, a l'efecte de la seua aprovació definitiva.
  
Fonaments de dret
  
Primer
  
Respecte al procediment, en el cas present s'han observat les prescripcions legalment establides pels articles 38 i següents, per remissió de l'article 55.1, tots aquests de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant LRAU). Així mateix, la documentació està completa i s'han demanat els diferents informes preceptius.
  
Segon
  
Quant al fons de l'assumpte, l'objecte del present expedient és la requalificació d'un sòl dotacional «sociocultural» (D.2.2) a industrial lucratiu en l'àmbit del polígon industrial La Beniata (clau LB), segons el pla d'ordenació SU.36 del pla general vigent.
  
A aquest respecte l'article 484 (zona LB) de les normes urbanístiques declara el manteniment de la normativa del primitiu pla parcial La Beniata (aprovat definitivament pel Ministeri de l'Habitatge el 14.12.1974), hui zona LB del pla general, amb algunes excepcions que no afecten la qüestió plantejada; amb el resultat que la zona dotacional D2 estava destinada en origen a «serveis públics i comunitaris» (1.700 metres quadrats), «esportiva» (4.393,75 metres quadrats) i reserva viària (1.138 metres quadrats).
  
La modificació es justifica, a petició de particulars interessats, per la falta de sòl urbanitzable per a ampliar indústries existents al polígon industrial de referència.
  
A l'efecte de donar compliment a allò que s'ha establit en l'article 55.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), es justifica que:
  
Dins del polígon existeix ja una dotació comercial (D.2.7) corresponent a la llotja municipal, i que ocupa una superfície de 6.844 metres quadrats, reconeguda pel pla general de 1989.
  
En la mateixa àrea i confrontants amb el polígon, encara que fora d'aquest, existeixen altres dotacions públiques, com les instal·lacions de la Inspecció Tècnica de Vehicles (ITV) i el poliesportiu municipal (D.2.8). En concret, la parcel·la actualment destinada a Inspecció Tècnica de Vehicles (ITV), sítia a la carretera de la Font Roja, està qualificada de sòl industrial I2 en el vigent pla general d'ordenació urbana, mentre que amb la modificació que es pretén passaria a ser sòl dotacional D2, tal com apareix reflectit en el pla número 3 de la documentació.
  
La memòria proposa com a altres «mesures compensatòries» l'execució d'obres d'electrificació i de prolongació de vials que no poden considerar-se així, ja que són obres d'urbanització.
  
Tercer
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que s'ha donat compliment a allò que s'ha disposat en l'article 55.3 de la LRAU, per la qual cosa no s'observen obstacles per a l'aprovació de la modificació sol·licitada segons l'article 58.4.A de la LRAU.
  
Quart
  
El conseller d'Obres Públiques Urbanisme i Transports, és competent per a resoldre sobre l'aprovació definitiva dels instruments de planejament, de conformitat amb allò que s'ha disposat en els articles 55.1 i 39 de la LRAU, en relació amb els articles 6.d i 9.1 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, resolc:
  
Aprovar definitivament la modificació puntual en l'àmbit LB del sòl urbà (polígon industrial La Beniata, carrer de la Filada Navarresos i carrer de la Filada Verds) del Pla General d'Ordenació Urbana d'Alcoi.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació o publicació d'aquesta, de conformitat amb allò que s'ha previst en l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.